open-index/open-wikipedia-markdown huggingface dataset:
Le dernier combat

**Le dernier combat** ass e franséische Film aus dem Joer 1983. Et ass den éischte Film vum Regisseur Luc Besson.

## Ëm wat geet et am Film?
No enger Katastroph liewen just nach e puer Mënschen op der Welt. Si kënne bal net méi schwätzen a sinn am stännege Kampf fir dat Néidegst ze fanne fir liewen ze kënnen.

## Um Spaweck
Blog

E **Blog** ass eng Diskussiouns- oder Informatiounssäit um World Wide Web, déi aus kurzen Entréeë besteet, *Posts* genannt, an déi normalerweis chronologesch ugewise ginn, soudatt een déi rezentst als éischt gesäit. Den Numm Blog ass eng Kierzel vu "Web log" (*log* ass en ëffentleche Journal). D'Persoun, déi de Blog schreift, gëtt Blogger genannt.

Bis 2009 gouf e Blog meeschtens nëmme vun enger Persoun geschriwwen, zanterhier gëtt et awer och Bloggen, un deene vill Auteuren zesummeschaffen.

Et gëtt haut Bloggen iwwer all méiglech Theemen, wéi zum Beispill Politik, Musek, Filmer, Moud, Pornographie, Reesen oder Gesondheet. Beispiller vu lëtzebuergesche Blogge si Wax Luxembourg, sunzibar (Moud), lux2go (Caféen), L for Liberty (Politik) an Sven's POV (Filmer).
Wax Luxembourg

**Wax Luxembourg** war e Blog, deen iwwer d'Aktualitéit an der lëtzebuergescher Musekszeen informéiert huet. E war op Franséisch an huet d'Lieser iwwer alles um Lafende gehalen, wat iergendwéi mat Musek vun an aus Lëtzebuerg ze dinn huet, dorënner Concerten, Museksclipper an Albumverëffentlechungen. Wax Luxembourg war net op e bestëmmte Museksgenre spezialiséiert.

All Grupp, Sänger oder Museker konnt sech bei der Säit melle fir datt hir Aktualitéit um Blog erschéngt.

Den éischten Artikel ass den 20. Januar 2012 gepost ginn. Am éischten Trimester goufen 300 Artikelen publizéiert an d'Säit 15.000 Mol ofgeruff. Scho Mëtt 2012 huet de Blog awer erëm opgehalen z'existéieren.

An engem Interview op RTL Télé Lëtzebuerg sot der Säit hire Grënner, de Benoît Bail, hiren Numm géif dohier kommen well "Wax" dat englescht Wuert fir eng Vinylsplack ass.

## Um Spaweck
* www.waxluxembourg.com
* Wax Luxembourg op Facebook an Twitter
Jempy Engel

De **Jean-Pierre (Jempy) Engel**, gebuer de 6. Oktober 1904 zu Hesper, an och do gestuerwen den 3. Dezember 1960, war e lëtzebuergesche Vëlossportler.

## Palmarès
### 1922
* 3. bei der nationaler Landesmeeschterschaft am Cyclo-Cross an der Kategorie Elite.

### 1924
* 2. bei der nationaler Landesmeeschterschaft am Cyclo-Cross an der Kategorie Elite.
* 2. bei den nationale Meeschterschaften op der Strooss an der Kategorie Independanten.
* 3. am Grand Prix François Faber

### 1925
* 1. bei den nationale Meeschterschaften op der Strooss an der Kategorie Independanten.
* 1. bei der nationaler Landesmeeschterschaft am Cyclo-Cross an der Kategorie Elite.

### 1926
* 1. bei der nationaler Landesmeeschterschaft am Cyclo-Cross an der Kategorie Elite.
* 2. am Grand Prix François Faber
* 2. am Critérium international de cross cyclo-pédestre

### 1927
* 1. bei den nationale Meeschterschaften op der Strooss an der Kategorie Independanten.

### 1928
* 1. bei Paris-Longwy
* 2. bei den nationale Meeschterschaften op der Strooss an der Kategorie Independanten.
## Kuckt och
Sergio Grieco

De **Sergio Grieco**, gebuer den 13. Januar 1917 zu Codevigo, Provenz Padua, a gestuerwen den 30. Mäerz 1982 zu Roum, war en italieenesche Filmregisseur an Dréibuchauteur.

De Sergio Grieco huet sech a senger Karriär ëmmer dem Zäitgeescht ugepasst, a sou dee Genre vu Filmer gedréint, déi grad an deem Moment a Moud waren.

Hien huet och Filmer ënner dem Numm *Terence Hathaway* an dem Numm *Sergio Alessandrini* gedréint

## Filmer
### als Regisseur
* 1951: *Il sentiero dell'odio*, mam Marina Berti an Andrea Checchi
* 1952: *Primo premio Mariarosa*
* 1952: *Non è vero... ma ci credo*, mam Peppino De Filippo 
* 1952: *I morti non pagano tasse*, mam Tino Scotti 
* 1953: *Amarti è il mio peccato*, mam Jacques Sernas an Elisa Cegani
* 1953: *Fermi tutti arrivo io!*, mam Tino Scotti a Giovanna Ralli
* 1952: *La peccatrice dell'isola*, Regie zesumme mam Sergio Corbucci mam Silvana Pampanini a Folco Lulli
* 1956: *Lo spadaccino misterioso*, mam Frank Latimore a Gérard Landry
* 1956: *Giovanni dalle bande nere*, mam Vittorio Gassman an Anna Maria Ferrero
* 1957: *Il diavolo nero*, mam Gérard Landry, Milly Vitale an Nadia Gray
* 1958: *Il pirata dello sparviero nero*, mam Gérard Landry a Mijanou Bardot
* 1958: *Pia de' Tolomei*, mam Jacques Sernas a Bella Darvi
* 1959: *Ciao, ciao, bambina*, mam Elsa Martinelli a Lorella De Luca
* 1959: *Le notti di Lucrezia Borgia*, mam Belinda Lee, Jacques Sernas a Michèle Mercier
* 1960: *Salambò*, mam Jeanne Valérie, Jacques Sernas an Edmund Purdom
* 1960: *La regina dei tartari*, mam Chelo Alonso a Jacques Sernas
* 1961: *La schiava di Roma*, mam Rossana Podestà a Guy Madison
* 1962: *[[Giulio Cesare contro i pirati]]*, mam Gustavo Rojo a Gordon Mitchell
* 1962: *Il capitano di ferro*, mam Gustavo Rojo a Barbara Steele
* 1963: *Il figlio del circo*, mam Ramuncho an Antonella Lualdi
* 1964: *La chica del trébol*
* 1964: *Una spada per l'impero*, mam Lang Jeffries a José Greci
* 1965: *Agente 077 missione Bloody Mary*, mam Ken Clark an Helga Liné
* 1965: *Agente 077 dall'oriente con furore*, mam Ken Clark a Margaret Lee
* 1966: *Missione speciale Lady Chaplin*, Regie zesumme mam Alberto De Martino mam Ken Clark, Jacques Bergerac an Daniela Bianchi
* 1966: *Password: Uccidete agente Gordon*, mam Roger Browne an Helga Liné
* 1967: *Rififí ad Amsterdam*, mam Roger Browne 
* 1967: *Tiffany Memorandum*, mam Ken Clark an Irina Demick
* 1967: *Come rubare la corona d'Inghilterra*, mam Roger Browne an Dominique Boschero
* 1969: *Rapporto Fuller, base Stoccolma*, mam Ken Clark a Beba Loncar
* 1971: *Il sergente Klems*, mam Peter Strauss an Tina Aumont
* 1972: *Tutti fratelli nel West… per parte di padre*, mam Antonio Sabato a Marisa Mell
* 1974: *Le scomunicate di San Valentino*, mam Françoise Prévost an Jenny Tamburi
* 1975: *L'uomo che sfidò l'organizzazione*, mam Howard Ross a Karin Schubert
* 1975: *I violenti di Roma bene*, mam Antonio Sabato 
* 1976: *La nipote del prete*, mam Beryl Cunningham 
* 1977: *Il signor Ministro li pretese tutti e subito*, mam George Ardisson an Daniele Vargas
* 1977: *La belva col mitra*, mam Helmut Berger a Marisa Mell

## Um Spaweck
Ignazio Ferronetti

Den **Ignazio Ferronetti**, gebuer de 15. Oktober 1908 zu Roum, an och do gestuerwen de 25. Abrëll 1984, war en italieenesche Filmediteur, Dréibuchauteur a Filmregisseur.

## Filmographie
### als Regisseur
* 1942: *Spie tra le eliche* 
* 1946: *Fuga nella tempesta*
* 1946: *Il fantasma della morte*
* 1948: *La sirena del golfo*
* 1950: *I misteri di Venezia*
* 1952: *Tutto il mondo ride*
* 1953: *50 anni di emozioni*
* 1954: *Il tiranno del Garda*
* 1955: *Ingresso centesimi dieci*
* 1956: *Due sosia in allegria*
* 1959: *Napoli è tutta una canzone*

## Um Spaweck
Justin Turpel

De **Justin Turpel**, gebuer den 8. Januar 1954 zu Ettelbréck, ass e lëtzebuergesche Politiker vun Déi Lénk.

## Biographie
De Justin Turpel ass wärend senger Schoulzäit am Lycée technique du Centre der Ligue communiste révolutionnaire (Lëtzebuerg) bäigetrueden. No sengem Schoulofschloss huet hie vun 1975 un zwee Joer laang als Cheemiker bei der Tréfil-Arbed zu Beetebuerg geschafft. Dat selwecht Joer ass hie Member am Lëtzebuerger Aarbechterverband (haut den OGB-L) ginn, éier en 1978 Gemengebeamten an der Stad Lëtzebuerg an dunn och Member am FNCTTFEL-Landesverband ginn ass. 1991 ass hie President vum ëffentleche Secteur an 2006 Vizepresident vun där Gewerkschaft ginn.

De Justin Turpel war 1999 ee vun de Grënner vun der Partei Déi Lénk, fir déi hie vum Dezember 2011 bis Februar 2014 am Gemengerot vun der Stad Lëtzebuerg souz. Bei de Chamberwale vum 20. Oktober 2013 gouf hien an d'Parlament gewielt. Den 28. Abrëll 2015 huet hien dem David Wagner säi Chamberssëtz aus Gesondheetsgrënn iwwerlooss.
## Privatliewen
De Justin Turpel ass bestuet an huet dräi Kanner an dräi Enkelkanner.

## Um Spaweck
* Le Quotidien: ''Luxembourg: La voix de la gauche'' (15. Oktober 2011; gekuckt de 17. Juni 2012)
Eurovision Song Contest 1983

Den **28. Eurovision Song Contest** war den 23. Abrëll 1983 an Däitschland. Organiséiert gouf d'Eurovisioun dat Joer an der *Rudi-Sedlmayer-Halle* zu München. Presantatrice war d'Marlène Charell.
 
Am Ganzen hunn 20 Länner matgemaach. Malta, Monaco an Irland waren net dobäi.
 
Verschidde Sänger ware scho virdru mol eng Kéier derbäi, de Guy Bonnet fir Frankräich 1970 an de Jahn Teigen fir Norwegen 1978 a 1982.

D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Harrogate matgedeelt ginn.

Déi éischt Plaz krut d'Vertriederin vu Lëtzebuerg, d'Corinne Hermès, mat 6 Punkte Virsprong virum Ofra Haza (Israel). Déi drëtt Plaz krut d'Carola, déi fir Schweden ugetruede war.

Fir Lëtzebuerg war et déi fënneft Kéier datt et de Grand Prix gewonnen hat.

## Klassement

## Um Spaweck

* Eurovision.tv
* Eurovision.de
* diggiloo.net
Fabienne Lentz

D**'Fabienne Lentz**, gebuer den 8. November 1978 zu Esch-Uelzecht, ass eng lëtzebuergesch Historikerin a Politikerin vun Déi Lénk.

## Biographie

No hirem Premièresdiplom an der Konschtsektioun vum Lycée Michel Rodange 1999 huet si Geschicht zu Paräis studéiert. Op der Sorbonne huet si 2005 eng Maîtrise mam Titel "*Identité nationale luxembourgeoise et construction européenne: 1944-1984*" gemaach an op der Uni Lëtzebuerg zwee Joer méi spéit eng Masteraarbecht mam Titel "*Bras de fer entre le Grand-Duché du Luxembourg et la Parlement européen sur le siège du Parlement, 1979-1984*". Si schafft am Moment un hirer Dokteraarbecht iwwer d'italienesch Immigratioun zu Lëtzebuerg.

Bei de Gemengewalen 2004 stoung d'Fabienne Lentz fir d'éischt Kéier op enger Lëscht vun déi Lénk. 

## Um Spaweck
Auguste Schleck

Den **Auguste Schleck**, gebuer de 15. Mäerz 1906, a gestuerwen..., war e lëtzebuergesche Vëlossportler.

Hien ass de Papp vum Johny Schleck an de Grousspapp vum Fränk Schleck an Andy Schleck.

## Palmarès
### 1925
* 1. an der drëtter Etapp vum *Critérium des Jeunes*.
### 1926
* 3. beim Grand Prix François-Faber

### 1927
* 3. beim Grand Prix François-Faber

### 1928
* 3. bei den nationale Meeschterschaften op der Strooss an der Kategorie Independant.
Jean Ferrari

De **Jean Ferrari**, gebuer de 26. August 1907 zu Hagen an Däitschland, a gestuerwen 1987 zu Angelduerf, wou e vun engem Auto ugestouss gi war., war e lëtzebuergesche Vëlossportler.

## Palmarès
### 1931
* 3. bei der lëtzebuergescher Meeschterschaft am Cyclo-Cross an der Kategorie Elite

### 1934
* 3. beim Grand Prix François-Faber

### 1936
* 40. am Generalklassement vum Tour de Luxembourg
Pasta

**Pasta** sinn Deegwueren aus der italieenescher Kichen.

## Terminologie
; *-elle*
: breet, z.&nbsp;B. Tagliatelle
; *-ette*, *-ine/ini*
: kleng, z.&nbsp;B. Lasagnette, Spaghettini, Tortellini
; *-oni*
: grouss, z.&nbsp;B. Cannelloni, Tortelloni
; *Rigate*
: geriffelt
; *Lisce*
: glat
; *Mezze*
: ofgeschnidden/verkierzt (eigentlech: hallef)

## Pasta-Zorten

### Nuddel Pasta

Déi meescht Pastavariante gëtt et natierlech bei den Nuddelen (kuckt do).

### Gefëllte Pasta

### Soss Pastadeeg

## Um Spaweck

* Den nationale Pasta-Musée zu Roum
* Italieenesche Pasta-Dictionnaire mat Fotoen
* Pastazorten a Biller
* Pastaplaten am Rezepte-Wiki
Gianni Graglia

Den **Gianni Graglia** oder **Jean Graglia**, gebuer de 5. Mäerz 1905 zu Turin, a gestuerwen de 24. Dezember 1976 zu Waasserbëlleg, war en italieenesch-lëtzebuergesche Vëlossportler.

## Palmarès
### 1929
* 2. am Grand Prix François-Faber

### 1935
* 11. am Generalklassement vum Tour de Luxembourg
** 10. an der 5. Etapp an an der 7. Etapp

### 1936
* 16. am Generalklassement vum Tour de Luxembourg

### 1937
* 17. am Generalklassement vum Tour de Luxembourg
Spleen

**Spleen**, meescht als *SpLeeN* stiliséiert, ass eng lëtzebuergesch Popgrupp.

## Geschicht
Spleen ass am Joer 2001 gegrënnt ginn. Am Oktober 2003 ass deen éischten Album *Heels over Head* erauskomm bei deem d'Isabelle Jakobs, d'Céline Steciuk, de Cédric Neiens, de Christian Peckels, de Steve Carmentran an de Frank Drews matgewierkt hunn.

Fir den zweeten Album *Uncoated*, deen am Joer 2005 erauskoum, sinn et e puer Ännerungen am Musekstil ginn an doduerch ware keng Gei a kee Keyboard méi derbäi. Bei de Membere war d'Céline Steciuk net méi derbäi an de Frank Drews huet de Bass iwwerholl (amplaz vun de Keyboards virdrun).

Am Joer 2006 huet d'Sängerin Isabelle Jakobs d'Grupp verlooss an als Ersatz ass d'Françoise Grethen derbäikomm. Och de Steve Carmentran ass duerch de Michel Feinen ersat ginn. Den drëtten Album *Spleenatic* koum am Januar 2008 op de Maart. Als Gaaschtmuseker sinn de Maxime Bender (Saxophon), d'Lisa Berg (Cello) an de Jerry Dahm (Keyboard) ze héieren. Vun dësem Album hunn et e puer Lidder op déi éischt Plazen vun de lëtzebuergesche Radiocharts gepackt.

Am Joer 2009 si se beim Rock um Knuedler opgetrueden. Si sinn och als Virgrupp vun de Simple Minds, dem Paolo Nutini a vu Silbermond opgetrueden.

2011 koum hire véierten Album *The Murder of Lilly Stone* eraus. E Video-Clip vum Lidd *Shadows* gouf den 31. Mäerz 2012 am CarréRotondes presentéiert.

## Albumen
* 2003: *Heels over Head*
* 2005: *Uncoated*
* 2008: *Spleenatic*
* 2011: *The Murder of Lilly Stone*

## Um Spaweck
* Artikel iwwer d'Françoise Grethen op wort.lu: ''Vorsicht bissig!'' (12. Juni 2009)
* Artikel am Télécran 29/2011
Felix Melchior

De **Felix Melchior** war e lëtzebuergesche Vëlossportler.

## Palmarès
### 1917
* 1. bei den nationale Meeschterschaften am Vëlossport op der Strooss an der Kategorie Amateuren.

### 1918
* 1. bei den nationale Meeschterschaften am Vëlossport op der Strooss an der Kategorie Amateuren.
* 3. beim Grand Prix François-Faber

### 1919
* 3. bei den nationale Meeschterschaften am Vëlossport op der Strooss an der Kategorie Amateuren.
Eurovision Song Contest 1985

Den **30. Eurovision Song Contest** war de 4. Mee 1985 a Schweden. Organiséiert gouf d'Eurovisioun dat Joer am *Scandinavium* zu Göteborg. Et war déi gréisst a modernst Hal déi bis dohi fir de Grand Prix gebraucht gi war. Presantatrice war d'Lill Lindfors.
 
Am Ganzen hunn 19 Länner matgemaach. Malta, Monaco, Holland a Jugoslawien waren net dobäi.
 
Verschidde Sänger ware scho virdru mol eng Kéier dobäi, de Gary Lux fir Éisträich 1983 (Deel vu Westend), d'Lia Vissi fir Zypern 1980 (Deel vun Epikouri, fir Griicheland), d'Grupp Hot Eyes fir Dänemark 1984, den Izhar Cohen fir Israel 1978, den Al Bano & Romina Power fir Italien 1976, d'Ireen Sheer fir Lëtzebuerg 1974 a 1978 (fir Däitschland), d'Hanne Krogh (Deel vu Bobbysocks) fir Norwegen 1971, d'Elisabeth Andreassen (Deel vu Bobbysocks) fir Norwegen 1982 (Deel vu Chips, fir Schweden), d'Kikki Danielsson fir Schweden 1982 (Deel vu Chips), de Pino Gasparini fir d'Schwäiz 1977 (Deel vun der Pepe Lienhard Band) an d'Mariella Farré fir d'Schwäiz 1983.

D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Göteborg matgedeelt ginn.

Déi éischt Plaz kruten d'Vertrieder vu Norwegen, den Duo Bobbysocks (Hanne Krogh an Elisabeth Andreassen), mat 18 Punkte Virsprong virum Grupp Wind (Däitschland). Déi drëtt Plaz krut d'Kikki Danielsson, déi fir Schweden ugetruede war.

Fir Norwege war et déi éischt Kéier datt et de Grand Prix gewonnen hat.

## Klassement

## Um Spaweck

* Eurovision.tv
* Eurovision.de
* diggiloo.net
Laurent Graglia

De **Laurent Graglia**, gebuer den 29. Juni 1910 zu Turin, a gestuerwen de 17. August 1989 zu Lëtzebuerg, war en italieenesch-lëtzebuergesche Vëlossportler.

## Palmarès
### 1932
* 2. am Grand Prix François-Faber

### 1933
* 2. am Grand Prix François-Faber
### 1935
* 10. am Generalklassement vum Tour de Luxembourg
** 5. an der 4. Etapp
** 2. an der 6. Etapp

### 1936
* 10. am Generalklassement vum Tour de Luxembourg
** 3. an der 5. Etapp
Philippe Bevinger

De **Philippe Bevinger**, gebuer de 14. August 1895 zu Chênée, a gestuerwen de 24. Mee 1961 zu Ayeneux, war e lëtzebuergesche Vëlossportler.

## Palmarès
### 1924
* 1. bei den nationale Meeschterschaften am Vëlossport op der Strooss an der Kategorie Independant.
Sonnenteleskop GREGOR

**GREGOR** ass e Sonnenteleskop um Bierg Izaña op der Insel Teneriffa, dat vum Teide Observatoire‎ op enger Héicht vun 2400&nbsp;m bedriwwe gëtt.

Et gëtt haaptsächlech fir Ënnersich vu klenge Strukturen op der Sonn agesat, woubäi et duerch seng Adaptiv Optik eng Opléisung vun zirka 0,1&nbsp;arcsec erreecht, soudatt Objete vun ongeféier 70&nbsp;km Duerchmiesser op der Sonn erkannt kënne ginn.

D'Erfuerschung vun dëse klenge Strukturen ass wichteg, fir déi grondleeënd Prozesser vun der Wiesselwierkung vu Magnéitfelder mat de Plasma-Turbulenzen op der Sonn ze verstoen. Entwécklung an Asaz vum GREGOR-Telekop gi vum Kiepenheuer-Institut fir Sonnephysik geleet. Weider Projetspartner sinn:

* Leibniz-Institut fir Astrophysik Potsdam (AIP),
* Max-Planck-Institut fir Sonnesystemfuerschung zu Katlenburg-Lindau,
* Institut fir Astrophysik zu Göttingen,
* Instituto de Astrofísica de Canarias an
* d'Astronomescht Institut vun der Akademie vun de Wëssenschafte vun der Tschechescher Republik.

Den Teleskop ass eng nei Bauart vum Gregory-Teleskoptyp (konzipéiert 1570 vum James Gregory; dofir den Numm) mat dräi Spigelen an enger effektiver Brennwäit vu 55,6&nbsp;m. Den Haaptspigel huet en Duerchmiesser vun 1,5&nbsp;Meter, besteet aus Zerodur a gëtt aktiv gekillt, déi béid aner Spigele sinn aus Cesic, engem Siliciumcarbid. D'Teleskopstruktur ass komplett op a steet ënner enger Kuppel déi aus zwou Hallefschuele besteet déi sech opklappe loossen, wouduerch Loftturbulenzen am Stralegank *(internal [[seeing]])* iwwergaange solle ginn.

D'Instrument ersetzt den ale 45 Zentimeter Gregory-Coudé-Teleskop an ass mat senge Leeschtungsdaten eent vun den dräi stäerksten Instrumenter fir d'Sonnenobservatioun weltwäit an dat stäerkst an Europa.
Nieft der Sonnenobservatioun soll en och als Nuetsteleskop agesat kënne ginn.
Säin éischt Liicht war den 12. Mäerz 2009 an den 21. Mee 2012 gounf en offiziell a Betrib.

## Um Spaweck
* GREGOR am Kiepenheuer-Institut
* GREGOR um MPI fir Sonnesystemfuerschung (Pressenotiz vum 15. Mee 2012)
* D'Sonn am Viséier – Artikel op astronews.com
* Video op YouTube
## Kuckt och
Abramo Dall'Agnol

Den **Abramo Dall'Agnol**, gebuer de 27. November 1912 zu Mols (Schwäiz), a gestuerwen den 19. Februar 1978 zu Diddeleng, war en italieenesch-lëtzebuergesche Vëlossportler.

## Palmarès
### 1936
* 14. am Generalklassement vum Tour de Luxembourg
** 10. an der 2. Etapp
** 2. an der 7. Etapp

### 1937
* 5. am Generalklassement vum Tour de Luxembourg
** 9. an der 1. Etapp
** 1. an der 2. Etapp

### 1938
* 16. am Generalklassement vum Tour de Luxembourg
Eurovision Song Contest 1986

Den **31. Eurovision Song Contest** war den 3. Mee 1986 an Norwegen. Dat Joer gouf d'Eurovisioun an de *Grieghallen* zu Bergen organiséiert. Presentatrice war d'Åse Kleveland, déi och als Sängerin scho fir Norwegen 1966 derbäi war.
 
Am Ganzen hunn 20 Länner matgemaach. Als neit Land ass Island derbäikomm. Island hat schonn e puer Joer laang gefrot fir kënne matzemaachen, mä se hu misse waarde bis eng Satelitteverbindung bestanen huet. Malta, Monaco, Griicheland an Italie waren net derbäi.
 
Eng Sängerin war scho virdrun eng Kéier derbäi, d'Elpida (Elpida Karayiannopoulou) fir Zypern 1979 (fir Griicheland).

D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Bergen matgedeelt ginn.

Déi éischt Plaz krut d'Vertriederin vun der Belsch, d'Sandra Kim mat 36 Punkte Virsprong virum Daniela Simons (Schwäiz). Déi drëtt Plaz krut d'Sherisse Laurence, déi fir Lëtzebuerg ugetruede war.

Fir d'Belsch war et déi éischt Kéier datt se de Grand Prix gewonnen hat. D'Gewënnerin Sandra Kim war eréischt 13 Joer al, huet awer uginn, der 15 ze sinn. Dowéinst huet d'Schwäiz als zweete Recours ageluecht, allerdéngs ouni Erfolleg.

De lëtzebuergesche Bäitrag war dee 500sten dee bis dohi bei enger Eurovisioun virgedroe gi war.

## Klassement

## Um Spaweck

* Eurovision.tv
* Eurovision.de
* diggiloo.net
Eurovision Song Contest 1984

Den **29. Eurovision Song Contest** war de 5. Mee 1984 zu Lëtzebuerg. Organiséiert gouf d'Eurovisioun dat Joer am *[[Grand théâtre de la ville de Luxembourg|Théâtre municipal Luxembourg]]* zu Lëtzebuerg. Presantatrice war d'Désirée Nosbusch, déi deemools eréischt 19 Joer al war an domat bis haut déi jéngst Presentatrice ass déi jeemools e Grand Prix moderéiert huet.
 
Am Ganzen hunn 19 Länner matgemaach. Malta, Monaco, Israel an Griicheland waren net dobäi.
 
Verschidde Sänger ware scho virdru mol eng Kéier dobäi, d'Mary Roos fir Däitschland 1972 an d'Izolda Barudžija fir Jugoslawien 1982 (Deel vun Aska).

D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Lëtzebuerg matgedeelt ginn.

Déi éischt Plaz kruten d'Vertrieder vu Schweden, d'Herrey's, mat 8 Punkte Virsprong virum Linda Martin (Irland). Déi drëtt Plaz krut d'Grupp Bravo, déi fir Spuenien ugetruede war.

Fir Schweden war et déi zweet Kéier datt et de Grand Prix gewonnen hat. Den Titel vum Lidd *Diggi-loo, diggi-ley* war am Fong nëmmen e provisoreschen Aarbechtstitel, soulaang nach keen Text fir d'Kompositioun existéiert huet. Duerch en Irrtum ass d'Lidd awer ënner dem Aarbechtstitel agereecht ginn. Et war fir d'éischt datt e Lidd op Schweedesch gewonnen hat, well d'Lidd *Waterloo* vun ABBA, dat éischt schweedescht Gewënnerlidd, op Englesch gesonge gi war.

## Klassement

## Um Spaweck

* Eurovision.tv
* Eurovision.de
* diggiloo.net
Teide Observatoire

Den **Observatorio del Teide** (*Teide-Observatoire*), och nach **Observatorio de Izaña** genannt, ass en Observatoire um Bierg Izaña, op der kanarescher Insel Teneriffa. E läit eng ronn 12 Kilometer ëstlech vum Bierg Teide op enger Héicht vun 2.400 Meter iwwer dem Mier. Den Observatoire gehéiert zum Instituto de Astrofísica de Canarias (IAC), a bilt zesumme mam Roque de los Muchachos Observatoire den Europäeschen Nordobservatoire.

## Geschicht

Am Joer 1964 gouf den Observatoire offiziell opgemaach. Den éischten Teleskop war den *Heliógrafo Razdow*, deen haut net méi a Betrib ass. Duerch déi vergréissert Awunnerschaft vun Teneriffa hunn d'Bedingunge fir d'Himmelsfuerschung déi owes gemaach ginn, staark ofgeholl. Dofir huet sech den Teide-Observatoire op d'Sonnenobservatioun spezialiséiert, déi 24 Stonnen deeglech kooperativ mat aneren Observatoire bedriwwe gëtt.

## Teleskopen

### Sonnenteleskopen a Sonnelaboratoire
* Vakuumtuermteleskop (VTT): Haaptsächlech fir d'Observatioun vun der Sonnenatmosphär agesat. Den Duerchmiesser vum Haaptspigel huet 70&nbsp;cm. Kiepenheuer-Institut fir Sonnephysik, Freiburg (1989).
* *THEMIS*: E Sonnenteleskop, dat haaptsächlech fir d'Observatioun vun de Sonnemagnéitfelder gebaut gouf. De Projet baséiert op enger Zesummenaarbecht vu Frankräich an Italien.
* *[[Sonnenteleskop GREGOR]]*: En neit Sonnenteleskop mat 1,5 Meter Haaptspigel. Kooperatioun vun KIS, MPS an AIP.
* *ChroTel*: Robotescht Teleskop mat 10&nbsp;cm Ëffnung fir d'Observatioun vun der ganzer Sonnescheif, installéiert um VTT.

### Nuetsteleskopen
* *Carlos Sánchez* (TCS): 1,55 Meter Haaptspigel, 1972 vu Groussbritannien opgeriicht, zanter 1982 IAC, fir Infraroutobservatiounen optiméiert.
* *Mons*: 50 Zentimeter Haaptspigel, Universitéit Mons, 1972.
* *IAC-80*: 80 Zentimeter Haaptspigel, IAC, 1991.
* *OGS*: Optical Groundstation, 1 m Haaptspigel, European Space Agency, 1998, fir visuell Satellittekommunikatioun a fir optesch Observatioun vu Weltraumschrott.
* *STARE*: 10 Zentimeter Haaptspigel, High Altitude Observatory, 2001, Sich no extrasolare Planéiten.
* *Bradford* roboteschen Teleskop.
* *[[STELLA robotic observatory|STELLA]]* roboteschen Duebelteleskop: 2 × 1,2 Meter Haaptspigel, Astrophysikalescht Institut Potsdam, 2006.
* *SLOOH*: roboteschen Teleskop vun *Slooh* USA, 2004.

### Anisotropie vun der kosmescher Hannergrondstralung

* *VSA* (Very Small Array). Radiointerferometer
* *COSMOSOMAS*, Studium kosmologescher Strukturen, 1998

## Kuckt och
* Paranal-Observatoire
* La Silla-Observatoire
* Cerro Tololo Inter-American Observatory
* European Extremely Large Telescope

## Um Spaweck

*   offiziell Websäit vum Observatorio del Teide
* IAC
* Themis
* Gregor
* ChroTel
* Bradford
* Stella
* Aarbechtsgrupp kosmesch Hannergrondstralung um IAC
Europäeschen Nordobservatoire

Den **Europäeschen Nordobservatoire** (ofgekierzt *ENO*) ass e Fuerschungsinstitut op de Kanaren, fir d'Teleskope vun den Observatoiren vum IAC kollektiv ze gebrauchen.

D'Administratioun vum ENO ass zu San Cristóbal de La Laguna, déi gebraucht Observatoire sinn den Teide Observatoire‎ (OT) op Teneriffa an de Roque de los Muchachos Observatoire (ORM) op La Palma. Zesumme ginn d'Observatoire mat iwwer 30 Instrumenter vu verschiddenen Instituter gebraucht. Et sinn Teleskope fir Nuecht- wéi och Sonnenobservatioun.

Den ENO gouf de 26. Mee 1979 vun de Staaten Spuenien, Dänemark, Groussbritannien a Schweden gegrënnt, d'Ofkommes reegelt d'Observatiounszäite vun den eenzelen Teleskopen, dobäi huet Spuenien en Undeel vun 20 %, fir international Projeten am Kader vum ENO ginn op d'mannst 5 % vun der benotzbarer Zäit vun den Teleskopebedreiwer bestëmmt. Mat dem Zousazofkommes vum 8. Abrëll 1983 bedeelegt sech och Däitschland mat der DFG am ENO. D'Gesetz vum 31. Oktober 1988 *Protección de la Calidad Astronómica de los Observatorios del Instituto de Astrofísica de Canarias* soll d'Sécherstellung vun den astronomesche Bedingunge wéi manner Liichtverschmotzung garantéieren. Weider Memberstaate sinn d'Belsch, Frankräich, Italien an Norwegen.

## Kuckt och

* Europäesche Südobservatoire

## Um Spaweck
* Websäit vum ENO
Eurovision Song Contest 1987

Den **32. Eurovision Song Contest** war den 9. Mee 1987 an der Belsch. Organiséiert gouf d'Eurovisioun dat Joer am *Palais du Centenaire* zu Bréissel. Presentatrice war d'Viktor Lazlo.
 
Fir déi éischt Kéier hunn am Ganzen 22 Länner matgemaach, sou vill wéi nach ni virdrun. Malta a Monaco waren net dobäi. De Maximum vu Länner déi matmaachen däerfen ass dunn och vun den Organisateuren op 22 festgesat ginn.
 
Verschidde Sänger ware scho virdru mol eng Kéier dobäi, de Gary Lux fir Éisträich 1983 (Deel vu Westend) a 1985, d'Alexia fir Zypern 1981 (Deel vun Island), d'Grupp Wind fir Däitschland 1985 an de Johnny Logan fir Irland 1980.

D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Bréissel matgedeelt ginn.

Déi éischt Plaz krut de Vertrieder vun Irland, de Johnny Logan mat 31 Punkte Virsprong virum Grupp Wind (Däitschland). Déi drëtt Plaz krut den Duo Umberto Tozzi a Raf, déi fir Italien ugetruede waren.

Fir Irland war et déi drëtt Kéier datt et de Grand Prix gewonnen hat, zweemol dovun de Johnny Logan (déi éischt Kéier 1980). De Johnny Logan hat dës Kéier d'Lidd och selwer geschriwwen.

## Klassement

## Um Spaweck

* Eurovision.tv
* Eurovision.de
* diggiloo.net
Gregory-Teleskop

D**'Gregory-Teleskop**, ass e Spigelteleskop, dat vum James Gregory 1670 geplangt gouf a fir d'éischt vum Robert Hooke am Joer 1674 gebaut gouf.

Am Géigesaz zum Cassegrain-Teleskop gëtt e konkave Sekundärspigel op der anerer Säit vum Primärfokus gebraucht, deen d'Bild duerch eng zentral Ëffnung am Primärspigel an de Sekundärfokus wërft.

D'Konstruktioun gouf wéinst der méi liichter Hierstellung vu konkave Sekundärspigele bis an d'19. Joerhonnert gebraucht, stoung awer am Schiet vun der Konstruktioun vum Cassegrain déi méi Erfolleg hat well se méi kuerz war. Well de Gregory-Teleskop e Bild liwwert dat net op der Kopp steet, ginn nach haut kleng Spektiven an där Bauform hiergestallt, fir d'Ëmkéierprismen ze spueren. E vum Gregory-Teleskop ofgeleeten Opbau, mat zousätzleche Spigele fir de Stralegank zousätzlech nach eng Kéier ze falen, gëtt a verschiddenen Teleskope fir Sonnenobservatioun am Opteschen a fir Millimeterwellen a Submillimeterwelle gebraucht, zum Beispill beim Viper-Teleskop an der Antarktis oder dem Green-Bank-Observatoire. Modern optesch Instrumenter vun dëser Bauart sinn déi béid 6,5&nbsp;m&nbsp;Magellan-Teleskopen an den 1,5&nbsp;m&nbsp;GREGOR-Teleskop op Teneriffa. E Grond fir d'Wiele vun der Gregory-Bauform ass d'Méiglechkeet, ouni Ausbau vum Sekundärspigel op de Primärfokus zougräifen ze kënnen. E Beispill dofir ass d'Radioteleskop Effelsberg.

En Nodeel géintiwwer engem vergläichbare Cassegrain-Teleskop ass de méi grousse Sekundärspigel an déi doduerch vergréissert Obstruktioun.

## Kuckt och

## Um Spaweck
* Biller vun engem historesche Gregory-Teleskop
Chris Pine

De **Chris Pine**, gebuer de 26. August 1980 zu Los Angeles, Kalifornien, ass en US-amerikanesche Filmschauspiller.

## Um Spaweck
Magellan-Teleskopen

D**'Magellan-Teleskope** sinn zwéin optesch Teleskopen am Las Campanas-Observatoire am Chile.

## Beschreiwung
Si hunn en Duerchmiesser vu jee 6,5 Meter a sinn nom Astronom Walter Baade an dem Philanthrop Landon Clay genannt. Am Géigesaz zu anere Spigelteleskope vun änlecher Gréisst gläicht hir optesch Konstruktioun net dem Cassegrain-Teleskop mä et handelt sech ëm e Gregory-Teleskop. De Primärspigel ass aus Borosilicatglas an huet eng Parabolform mat engem Ëffnungsverhältnes vun 1:1,25. De Sekundärspigel huet en Duerchmiesser vu knapps 1,8&nbsp;m; zesummen hu s'en Ëffnungsverhältnes vun 1:11. Ee flaachen Tertiärspigel kann de Stralegank op verschidden Instrumenter ëmdirigéieren. D'Teleskop huet eng aktiv Optik, souwéi e System fir d'Kompensatioun vun atmosphäresche Stéierungen, wat och fir eng Vergréisserung vum Bléckwénkel vu 6' op 24' gebraucht ka ginn. D'Teleskopen hunn eng altazimutal Montéierung.

D'Baade Teleskop hat seng éischt Biller de 15. September 2000 an d'Clay Teleskop de 7. September 2002 gemaach..

D'Teleskope goufe vum Carnegie Institution of Washington (haut *Carnegie Institution for Science*) gebaut a ginn, wéi och aner kleng Instrumenter, vun de Carnegie-Observatoiren zu Pasadena (Kalifornien) betreit.

## Instrumenter
De „Clay“-Teleskop huet eng Rei spektrograhesch Instrumenter:
* MagIC, Magellan Instant Camera, en direkten CCD-Bildsensor
* LDSS3, Low Dispersion Survey Spectrograph, effiziente Wäitfeld Méispalt-Spektrograph
* MIKE, Magellan Inamori Kyocera Echelle, verloschtaarmen Duebelen Echelle-Spektrograph
* MIKE Fibers, Glasfaserakopplung fir MIKE fir d'Observatioun vun e puer Objeten

Fir de „Baade“-Teleskop sti follgend Instrumenter zur Dispositioun:
* PANIC, Persson's Auxiliary Nasmyth Infrared Camera, eng Infraroutkamera
* IMACS, Inamori Magellan Areal Camera and Spectrograph, eng Wäitfeldkamera a Spektrometer fir e puer Objeten

## Um Spaweck

*  Websäit vum Magellan, Observatoire vum Carnegie-Institut Washington
*  Websäit vum Magellan, Las Campanas Observatoire

## Kuckt och
Josh Duhamel

Den **Josh Duhamel**, gebuer de 14. November 1972 zu Minot am Bundesstaat North Dakota, ass en US-amerikanesche Schauspiller.

## Filmographie
### Kino (Auswiel)
* 2004: *[[Win a Date with Tad Hamilton!]]*
* 2007: *[[Transformers (Film)|Transformers]]*
* 2009: *[[Transformers: Revenge of the Fallen]]*
* 2010: *[[When in Rome]]*
* 2010: *[[Ramona and Beezus]]*
* 2010: *[[Life as We Know It]]*
* 2011: *[[Transformers: Dark of the Moon]]*
* 2012: *[[Fire with Fire]]*
* 2013: *[[Safe Haven]]*
* 2014: *[[You're Not You]]*

## Um Spaweck
Eurovision Song Contest 1988

Den **33. Eurovision Song Contest** war den 30. Abrëll 1988 an Irland. Organiséiert gouf d'Eurovisioun dat Joer am *Simmonscourt Pavillon vun der Royal Dublin Society* zu Dublin. Presentateure waren de Pat Kenny an d'Michelle Rocca.
 
Am Ganzen hunn 21 Länner matgemaach. Malta, Monaco an Zypern waren net dobäi. Zypern wollt zwar ursprenglech matmaachen, mä hire Bäitrag war scho viru Jore mol verëffentlecht ginn. Se konnten dofir a leschter Minutt net matmaache well dat no de Reegelen net erlaabt war.
 
Verschidde Sänger ware scho virdru mol eng Kéier dobäi, d'Kirsten & Søren (Hot Eyes) fir Dänemark 1984 a 1985, d'Grupp Boulevard fir Finnland 1987, d'Yardena Arazi fir Israel 1976 (Deel vu Chocolat, Menta, Mastik), d'Dora fir Portugal 1986, den Tommy Körberg fir Schweden 1969 an d'Grupp MFÖ fir d'Tierkei 1985.

D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Dublin matgedeelt ginn.

Déi éischt Plaz krut d'Vertriederin vun der Schwäiz, d'Céline Dion mat 1 Punkt Virsprong virum Scott Fitzgerald (Groussbritannien). Déi drëtt Plaz krut de Grupp Hot Eyes, dee fir Dänemark ugetruede war.

Fir d'Schwäiz war et déi zweet Kéier datt et de Grand Prix gewonnen hat. Fir d'Gewënnerin Céline Dion war et de Start fir hir weltwäit Carrière. Bis dohi war se nëmmen a Frankräich an a Kanada bekannt.

Och fir d'Lara Fabian, déi fir Lëtzebuerg ugetruede war, war d'Eurovisioun de Start fir eng erfollegräich Karriär.
 
## Klassement

## Um Spaweck

* Eurovision.tv
* Eurovision.de
* diggiloo.net
Superjams

**Superjams** waren eng lëtzebuergesch Museksgrupp aus dem Préizerdaul, déi 2011 gegrënnt gouf. Si hu Party-Rap op Lëtzebuergesch gemaach.

## Biographie

D'Superjams waren de Beatmaker (Produzent) Christophe Calmes an de Rapper Stefano "Stiff" Orecchio. Well hir Texter op Lëtzebuergesch waren, hu si sech Superjams genannt, eng Uspillung op d'Comicfigur Superjhemp.

Si hunn hiert éischt Lidd *Bessen raven* de 4. Februar 2011 op iTunes verëffentlecht. E Clip dozou gouf vum Christophe Poulles am Centre Culturel Préizerdaul gedréint a war am Oktober 2013 méi wéi 67.000-mol op YouTube gekuckt ginn. Dës éischt Single ass een Dag no der Verëffentlechung op déi éischt Plaz an den Electronic Charts an am Gesamtklassement vun iTunes Lëtzebuerg geklommen.

Kuerz drop hu si mat der Deborah Lehnen d'Single *Lëtzebuerg* opgeholl, fir déi den Adolf El Assal de Videoclip gedréint huet. Och dat Lidd huet sech erëm op d'Nummer 1 an den elektroneschen Charts klasséiert an et bis op Nummer 3 an de globalen iTunes-Charts bruecht, a war och op der éischter Plaz vun den DNR Dance Charts.

Am August 2011 huet DSLRGuerillia op der Schueberfouer e Video fir de Superjams an dem Exemo hiert Lidd *All Mensch geet op d'Schueberfouer* gedréint.

## Discographie

## Um Spaweck
* Superjams op Facebook
Karl Gordon Henize

De **Karl Gordon Henize**, gebuer de 17. Oktober 1926 zu Cincinnati, Bundesstaat Ohio, USA, a gestuerwen de 5. Oktober 1993 um Mount Everest, Nepal, war en US-amerikaneschen Astronaut an Astronom.
__TOC__

Den Henize krut 1947 e Bachelor a Mathematik an 1948 e Master an Astronomie vun der University of Virginia wärend hien um McCormick Observatory gefuerscht huet. 1954 krut hie vun der University of Michigan en Éierendoktertitel an der Astronomie.

Vun 1948 bis 1951 war den Henize Astronom am Optrag vum Observatoire vun der University of Michigan am Lamont-Hussey-Observatoire zu Bloemfontein a Südafrika. 1954 koum hien an de Mount Wilson-Observatoire a Kalifornien a vun 1956 bis 1959 war hien am Smithsonian Astrophysical Observatory. Vun 1959 un huet den Henize Astronomie op der Northwestern University geléiert. Niewebäi huet hie seng astronomesch Fuerschunge bedriwwen, ënner anerem um Mount Stromlo Observatoire an Australien.

Den Henize huet mat verschiddenen opteschen Ultraviolett-Teleskope geschafft, déi wärend dem Gemini-Programm an op der Raumstatioun Skylab an den Asaz koumen. Hien huet verschidden Aarbechtsgruppe vun der NASA geleet an der IAU bei der Entwécklung vun Teleskopen, ënner anerem fir de Spacelab gehollef.

## Astronautenasaz
Den Henize gouf am August 1967 vun der NASA als Wëssenschaftastronaut erausgesicht. Wärend senger Ausbildung huet hien och e Fluchtraining vun 53 Wochen op der Vance Air Force Base am Oklahoma gemaach. Hie war Member vun den Ënnerstëtzungsmannschafte fir d'Missiounen Apollo 15, Skylab 2, 3 an 4.

### STS-51-F
Den 29. Juli 1985 start den Henize als Missiounsspezialist mat der Raumfär Challenger fir d'Spacelab-2-Missioun (STS-51-F) an de Weltraum. Et war deen éischte Fluch vum europäesche Raumlaboratoire ouni Drockmodul – d'Experimenter (an der Haaptsach an den Disziplinnen Astronomie an Astrophysik) waren op dräi Paletten am Tonnage vum Challenger installéiert. D'Crew huet am Zwee-Schichte-Betrib geschafft, fir eng méiglechst héich Ausnotzung vun den Experimenter ze kréien.

## Doud
De Karl Henize ass de 5. Oktober 1993 am Alter vu 66 Joer beim Versuch gestuerwen, d'Nordwand vum Mount Everest eropzeklammen. Als Doudesursaach gouf en Héichte-Longenödem matgedeelt. Hien hannerléisst seng Fra a véier Kanner.

## Kuckt och

* Lëscht vu Raumfuerer

## Um Spaweck

* NASA:  Biographie
* spacefacts.de: Kuerzbiographie
*  Perséinlech Biographie
Bam

E **Bam** ass eng Planz déi zu engem gudden Deel aus Holz ass an aus Wuerzelen, engem doraus héichwuessende Stamm an enger Kroun mat Äscht a Blieder besteet.

## Kuckt och

* Bemierkenswäert Beem zu Lëtzebuerg
* Pionéierbeem

## Um Spaweck
Toilette

Eng **Toilette** ass en Dispositiv, dee geduecht ass fir kierperlech Auscheedungen (haaptsächlech Exkrementer an Urin) vum Mënsch opzehuelen. Nieft dem Dispositiv gëtt awer och de Raum, an deem d'Toilette ass, sou genannt. Meeschtens gëtt se am ëffentleche Raum mat dem Schrëftzeeche **WC** op der Dier ugewisen. Fréier huet een dacks an Hotellen och op den Dieren d'Zuelen **00** fonnt. Dat koum dohier, well fréier an den Hotellen dacks pro Stack nëmmen eng Toilette war, meeschtens no beim Trapenhaus. Fir déi Dier da vun enger normal nummeréierter Zëmmerdier z'ënnerscheeden, krut se eng duebel Null verpasst. 

## Galerie

Fichier:Toilet with flush water tank.jpg|Eng normal europäesch Toilette
Fichier:Ostia-Toilets.JPG|Ëffentlech kollektiv Toilette vun de Réimer
Fichier:Versailles-Appartements de Marie-Antoinette-La Chaise.jpg|Eng Toilette an den Appartementer vun der Marie-Antoinette zu Versailles
Fichier:French Squatter Toilet.jpg|Eng Toilette fir sech ze huppen op enger franséischer Autobunnsraschtplaz
Fichier:FoxTrot 480 0071.JPG|Eng Toilette an engem russeschen U-Boot
Fichier:Dixiklo.jpg|Eng mobil Toilette


## Kuckt och
* Pissoir
* Arborloo
* Bidet

## Um Spaweck
Äschen

**Äsche** sinn de feste Rescht deen iwwereg bleift, wann en organescht Material, also vu Liewewiese wéi Déieren, Planzen, oder fossil Brennstoffer, verbrennt.

## Um Spaweck
Eurovision Song Contest 1989

De **34. Eurovision Song Contest** war de 6. Mee 1989 an der Schwäiz. Organiséiert gouf d'Eurovisioun dat Joer am *Palais de Beaulieu* zu Lausanne. Presentateure waren de Jacques Deschenaux an d'Lolita Morena.
 
Am Ganzen hunn 22 Länner matgemaach. Malta a Monaco waren net dobäi.

D'Vertriederin vun Frankräich, d'Nathalie Pâque, war nëmmen 11 Joer al an ee vun de Vertrieder vun Israel, de Gili nëmmen 12 Joer, wat zu schlechter Publicitéit gefouert huet. Dowéinst ass vun den Organisateuren decidéiert ginn, datt an Zukunft de minimalen Alter vun engem Participant 16 Joer muss sinn.

D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Lausanne matgedeelt ginn.

Eng weider Reegel ass agefouert gi fir am Fall wou et op der éischter Plaz e Gläichstand géif ginn. An deem Fall sollt gekuckt ginn, wien am dacksten 12 Punkte kritt huet, a wann et do e Gläichstand géif ginn, wien am dacksten 10 Punkte kritt huet.

Déi éischt Plaz kruten d'Vertrieder vu Jugoslawien, d'Grupp Riva mat 7 Punkte Virsprong virun der Grupp Live Report (Groussbritannien). Déi drëtt Plaz krut d'Birthe Kjær, déi fir Dänemark ugetruede war.

Fir Jugoslawie war et déi éischt Kéier datt et de Grand Prix gewonnen hat.
 
## Klassement

## Um Spaweck

* Eurovision.tv
* Eurovision.de
* diggiloo.net
Taylor Lautner

Den **Taylor Lautner**, gebuer den 11. Februar 1992 zu Grand Rapids, Michigan, ass en US-amerikanesche Schauspiller.
## Um Spaweck
Paul Kutter

De **Paul Robert Kutter**, gebuer de 5. Oktober 1863 zu Flums (Sankt-Gallen), a gestuerwen de 15. Mäerz 1937 an der Stad Lëtzebuerg, war e Schwäizer-lëtzebuergesche Fotograf.

1883 huet hien op Nummer 6 an der Rue Wiltheim an der Stad Lëtzebuerg e Fotostudio opgemaach. 1904 huet hie säi Geschäft op 3, rue du Génie (haut Avenue Monterey) geplënnert, wou de Charles Bernhoeft bis 1903 als Fotograf geschafft huet. Eng Zäit laang gouf et och eng Succursale zu Déifferdeng.

De Paul Kutter war de Papp vum Edouard Kutter (1887–1978) an dem Bernard Kutter (1889–1961), déi allenzwéin och Fotografe waren; dem Moler Joseph Kutter (1894–1941), dem Paul Kutter jr. (1899-1941) an der Catherine Kutter (1891–1958). Den Edouard, wéi och deem säi Jong, deen och Edouard heescht, hunn de Fotosatelier nom Paul Kutter sengem Doud virugefouert.

D'Fotothéik vun der Stad Lëtzebuerg versuergt Fotoe vum Paul Kutter.
## Um Spaweck
Kutter

**Kutter** ass e Familljennumm, deen ë.&nbsp;a. dës Leit droen:

* Anton Kutter (1903-1985), däitsche Regisseur an Astronom;
* Bernard Kutter (1889–1961), lëtzebuergesche Fotograf;
* Dolphe Kutter (1932), lëtzebuergesche Cheemiker;
* Édouard Kutter (1887-1978), lëtzebuergesche Fotograf;
* Édouard Kutter (1934-2022), lëtzebuergesche Fotograf;
* Heinrich Kutter (1896-1990), Schwäizer Myrmekolog;
* Hermann Kutter (1863-1931), Schwäizer luthereschen Theolog
* Joseph Kutter (1894-1941), lëtzebuergesche Moler;
* Paul Kutter (1863-1937), Schwäizer-lëtzebuergesche Fotograf.
AVL-Linn 3

D**'AVL-Linn 3** ass eng Buslinn vun de Stater Bussen. Si fiert zanter dem 13. Dezember 2020 um Trajet Houwald, Waassertuerm - Bouneweg - Garer Quartier - Stad - Eech - Dummeldeng - Beggen, Henri Dunant an zeréck.

D'Linn 3 huet 26 Halten an all Richtung a se fiert all Dag an engem Takt vun enger hallwer Stonn. Tëscht Bouneweg an der Uewerstad fiert se parallel mat de Linne 5 an 33. Sonndes fiert d'Linn 3 just op zwéin Deelstécker: engersäits vum Houwald bis op Bouneweg, Lycée Bouneweg, wou en Uschloss un d'Linn 5 a Richtung Stad besteet an anersäits vu Beggen bis an d'Stad.

Duerch eng Zesummenaarbecht mat der Gemeng Hesper kann d'Linn 3 iwwer d'Gemengegrenz vun der Haaptstad bis op den Houwald verlängert ginn; se gëtt net vum Nohaltegkeetsministère subventionéiert.

## Halten op der Linn 3
(*D'Nimm vun den Halte si sou uginn, wéi s'am offizielle Fuerplang publizéiert sinn*.)

## Entwécklung vun der Linn 3
Mat der selwechter Linnennummer goufe follgend Trajete gefuer:
* vum 10.07.1960 un: Gare - av. Monterey - Lampertsbierg (av. V. Hugo) - av. de la Faïencerie - av. Monterey - Pont Adolphe - Gare
*1971 - 1992: Gare - Stad - Lampertsbierg
*1992 - 2001: Bouneweg, Rangwee - Wallis-Plaz - Stad - Lampertsbierg/av. de la Faïencerie
*2001 - 2015: Lampertsbierg, Lycée Michel Lucius - Stad - Bouneweg, LTB; verschidde Faarte bis op den Houwald, Waassertuerm
*01.06.2015 - 12.12.2020: Lampertsbierg, Lycée Michel Lucius - Stad - Bouneweg - Houwald, Waassertuerm
Vum Lampertsbierg bis op d'Gemengegrenz am Rangwee ass d'Linn 3 parallel mat der Linn 30 gefuer. De 14. August 2018 ass den Trajet am Stadzentrum liicht geännert ginn. D'Linn 3 fiert vun deem Dag un iwwer de Boulevard Royal an d'Neipuertsgaass amplaz iwwer d'Stäreplaz an d'Montereysavenue.

Wéinst dem Tramsschantje huet d'Streck tëscht der Gare an der Uewerstad zanter dem 3. November 2019 iwwer d'Al Avenue, d'Al Bréck an de Boulevard Roosevelt amplaz iwwer d'Nei Avenue an d'Nei Bréck geféiert.

D'Linn 3 hat 24 Halten um Aller an der 25 um Retour a ass wiertes all 20 Minutte gefuer; duerch de parallellen Trajet mat der Linn 30 tëscht dem Lampertsbierg a Bouneweg gouf et do all 10 Minutten a Bus. Samschdes a sonndes ass se all hallef Stonn gefuer. Den Terminus Houwald, C. I. P. A. gouf nëmme sonndes mat e puer Faarten ugefuer.

*03.12.2020 - 09.12.2023: deselwechten Trajet Houwald, Waassertuerm - Beggen, Henri Dunant an zeréck wéi zanter dem 10. Dezember 2023, awer mat vereenzelte Faarte bei de C. I. P. A. um Houwald a mat zousätzleche Faarten tëscht der Houwalder Kierch an dem Glacis (Halt Theater); béid Variante ginn zanterhier vun der Linn 33 gefuer. Den 11. September 2022 gouf den Trajet zu Bouneweg liicht ugepasst, fir datt de Pôle d'échange Lycée Bouneweg ugefuer konnt ginn.

## Um Spaweck

* Linn 3 op der Säit vun der Stad Lëtzebuerg
AVL-Linn 4

D**'AVL-Linn 4** ass eng Buslinn vun de Stater Bussen. Se fiert zanter dem 13. Dezember 2020 um Trajet Leideleng, Gemeng - Zéisseng - Gare - Stad - Dummeldeng, Parc de l'Europe an zeréck. Se huet 33 Halten um Aller an der 34 um Retour. Zu Dummeldeng huet se den Terminus zesumme mat der Linn 32. Se fiert all Dag vun der Woch am Hallefstonnentakt.

Duerch eng Konventioun tëscht der Stad Lëtzebuerg an dem Mobilitéitsministère iwwer AVL-Buslinnen déi vun der Stad aus an eng Nopeschgemeng fueren, gehéiert d'Linn 4 zum “service coordonné AVL/RGTR”.

## Halten op der Linn 4
(*D'Nimm vun den Halte si sou uginn, wéi s'am offizielle Fuerplang publizéiert sinn*.)

## Entwécklung vun der Linn 4
Mat der selwechter Linnennummer goufe follgend Trajete gefuer:
* vum 23.05.1960 un: Gare - Viaduc - Grand-Rue - Lampertsbierg (av. du Bois) - av. Pasteur - av. de la Porte-Neuve - Viaduc - Gare
*1971 - 1990: Gare - Stad - Lampertsbierg
*1992 - 2001: Bouneweg / Kaltreis - Gare/Stad - Lampertsbierg / av. V. Hugo
*2001 - 2008: Bouneweg / Demy Schlechter - Gare/Stad - Lampertsbierg/Avenir
*2008 - 2015: Boy Konen - Zéisseng - Gare/Stad - Lampertsbierg / L.T. Michel Lucius
*01.06.2015 - 12.12.2020: Leideleng, Gemeng - Zéisseng - Gare - Stad - Lampertsbierg, Lycée Michel Lucius
Si hat 28 Halten um Aller an der 27 um Retour. Um Lampertsbierg hat se den Terminus zesumme mat de Linnen 2, 3 an 30 an ass an der Woch all 20 Minutten a sonndes all hallef Stonn gefuer. Tëscht dem Lampertsbierg an der Gare hat se den Trajet parallel mat der Linn 2.

Wéinst dem Tramsschantje gouf d'Streck tëscht der Gare an der Uewerstad den 3. November 2019 geännert an ass vun dunn un iwwer d'Al Avenue, d'Al Bréck an de Boulevard Roosevelt amplaz iwwer d'Nei Avenue an d'Nei Bréck gefuer.

## Um Spaweck

* Linn 4 op der Säit vun der Stad Lëtzebuerg